मंगलवार की सुबह करीना कपूर खान (Kareena Kapoor Khan) ने बेटे को जन्म दिया, जिसके बाद कपूर और पटौदी परिवार में ख़ुशियों का माहौल है. जन्म के कुछ देर बाद ही सैफ-करीना ने बेटे का नाम भी रख दिया तैमूर अली खान पटौदी. ये नाम कुछ ही देर में ट्रेंड भी करने लगा. शाम होते-होते करीना और उनके बेबी की पहली तस्वीर भी सोशल मीडिया पर वायरल होने लगी. लेकिन पिछली बार की तरह इस बार भी ये पिक्चर फेक निकली. सैफ-करीना के स्पोक्सपर्सन ने एक न्यूज़ चैनल को बताया कि करीना के साथ उनके बेटे की जो तस्वीर सोशल मीडिया पर ट्रेंड कर रही है, वो पूरी तरह से फेक है. कुछ दिनों पहले भी सैफ-करीना की एक फेक फोटो वायरल हुई थी, जिसमें उनकी गोद में एक बच्चा भी था. चलिए भले ही ये पिक्चर फेक हो, लेकिन यक़ीनन उनके फैन्स को अब इंतज़ार होगा छोटे नवाब तैमूर अली खान पटौदी की रियल पिक्चर का.